Ole J. Hofstad

Ole Johan Hofstad (født 12. november 1889 i Stjørdal, død 2. oktober 1980 i Hegra) var en norsk gårdbruker og politiker. Han var ordfører i Hegra fra 1946 til 1947, valgt for Bondepartiet. Han satt i herredsstyret fra 1932 til 1951, unntatt okkupasjonsårene.

Han var sønn av gårdbruker og ordfører Peter Andreas Hofstad og hustru Sollaug Olsdatter Storflor på Vestre Hofstad i Stjørdal. Han kom fra en bondeslekt med flere generasjoner i kommunalt styre. Oldefaren på farssiden var eidsvollsmann og stortingsmann Petter Johnsen Ertzgaard.

Han giftet seg i 1917 med Gerda Fornes, datter av gårdbruker Gunnar Gunnarsen Fornes og hustru Gurina Johnsdatter Lerfald på Fornes i Hegra. Hennes bror Johan Fornes ble også ordfører i Hegra. Hun var grandniese av Hegras første ordfører Olav Torsteinsen Bjørgum, som var gift med hennes farfars søster Anna. Hun var også niese (søsterdatter) av ordfører John Johnsen Lerfald og kusine av stortingsmann og ordfører Jon Leirfall. Ole og Gerda fikk seks barn, men deres eldste sønn, Peder, falt i slaget ved Hegra festning i 1940. Etter at han ble enkemann i 1934, giftet han seg på nytt i 1942 med Gjertrud Hegre.

Han kjøpte i 1927 gården Østkil i Hegra av sin morbror Gunnar Østkil (Storflor). Ole overdrog gården til sin sønn Gunbjørn i 1951. Gunbjørn Hofstad ble også medlem av herredsstyret for Bondepartiet.

Referanser 

Ordførere i Hegra
Sp-ordførere i Nord-Trøndelag
Norske bønder
Personer fra Stjørdal kommune